*Projekts*

Jelgavas novada dome

**LĒMUMS**

Jelgavā

2024.gada Nr.\_\_\_\_\_

**Par nekustamā īpašuma nodokļa atvieglojumiem un “*de minimis”* atbalsta piešķiršanu samazināta nekustamā īpašuma nodokļa maksas veidā SIA “Upeslīči atpūtai”**

Izskatot SIA “Upeslīči atpūtai”, reģistrācijas Nr. 53601028151, juridiskā adrese “Upeslīči”, Līvbērzes pagasts, Jelgavas novads, 2024.gada 18.marta iesniegumu (pašvaldībā reģistrēts ar Nr. JNP/3-16/24/721), par nekustamā īpašuma nodokļa atvieglojumu piešķiršanu sociālajam uzņēmumam SIA “Upeslīči atpūtai”, Līvbērzes pagasts, Jelgavas novads, konstatēts, ka SIA “Upeslīči atpūtai” atbilst Jelgavas novada pašvaldības 2022.gada 26.janvāra saistošo noteikumu Nr.4 „Par nekustamā īpašuma nodokļa atvieglojumiem Jelgavas novadā” 18.punktam – komersantiem, kuri ieguvuši sociālā uzņēmuma statusu saskaņā ar Sociālā uzņēmuma likumu, jo SIA “Upeslīči atpūtai”, ir reģistrēta sociālo uzņēmumu reģistrā ar Nr.93 un ir saņēmusi sociālā uzņēmuma statusu 2020.gada 24.janvārī*,* kā arī saskaņā ar 2024.gada 3.aprīļa iesniegumu(pašvaldībā reģistrēts ar Nr. JNP/3-16/24/883) ar lūgumu sniegt *de minimis* atbalstu komercdarbībai samazināta nekustamā īpašuma nodokļa maksas veidā, nosakot nekustamā īpašuma nodokļa maksas samazinājumu 90% apmērā no noteiktās nekustamā īpašuma nodokļa maksas, Jelgavas novada dome konstatē:

1. Komersants SIA “Upeslīči atpūtai” lūdz Jelgavas novada pašvaldībai piešķirt de minimis atbalstu komercdarbībai samazināta nekustamā īpašuma nodokļa maksas veidā, nosakot nekustamā īpašuma nodokļa maksas samazinājumu 90% apmērā.
2. Pašvaldībai, sniedzot komersantiem komercdarbības atbalstu samazināta nekustamā īpašuma nodokļa maksas veidā, ir jāievēro Eiropas Komisijas 2013. gada 18. decembra Regulas (EK) Nr. 1407/2013 par Līguma par Eiropas Savienības darbību 107. un 108. panta piemērošanu de minimis atbalstam (turpmāk – Regula Nr. 1407/2013). No 2024.gada 1.janvāra stājas spēkā jauns de minimis atbalsta regulējums - Komisijas Regula 2023/2831 par Līguma par Eiropas Savienības darbību 107. un 108. panta piemērošanu de minimis atbalstam (turpmāk – Regula Nr.2023/2831). Saskaņā ar Regulu Nr. 1407/2013 noteiktais de minimis atbalsta apmērs, kas nedrīkst pārsniegt 200 000,00 EUR (divi simti tūkstoši euro, 00 centi) trīs gadu laikā. “(10) Trīs gadu laikposms, kuru ņem vērā šīs regulas mērķiem, būtu jānosaka pēc slīdoša principa, tas ir, pirms katras jaunas de minimis atbalsta piešķiršanas ir jāņem vērā attiecīgajā fiskālajā gadā un iepriekšējos divos gados piešķirtā de minimis atbalsta summa”. Saskaņā ar Regulu Nr.2023/2831 robežlielums de minimis atbalstam, kuru viens vienots uzņēmums jebkurā triju gadu periodā var saņemt, ir 300 000 EUR. Trīs gadu laikposms noteikts kā slīdošs periods, tas ir, de minimis atbalsta kopsumma, nevienā trīs gadu periodā no tā piešķiršanas brīža nedrīkst pārsniegt noteikto robežlielumu.
3. Saskaņā ar Komercdarbības atbalsta kontroles likuma 1.panta otrās daļas 4.punktu atbalsta sniedzējs ir valsts vai pašvaldības institūcija vai tās pilnvarota juridiskā persona, kas pieņem lēmumu par komercdarbības atbalsta piešķiršanu vai kas ir atbildīga par atbalsta programmas izstrādi vai atbalsta programmas vai individuālā atbalsta projekta piemērošanu.
4. Komercdarbības atbalsta kontroles likuma 5.pants noteic - lai finansiālo palīdzību komercdarbības veicināšanai uzskatītu par komercdarbības atbalstu komercsabiedrībai, tai jāatbilst visām šādām pazīmēm: 1) finansiālo palīdzību tieši vai pastarpināti sniedz no valsts, pašvaldības vai Eiropas Savienības līdzekļiem, finanšu līdzekļiem, pār kuriem valsts vai pašvaldības institūcijām vai to pilnvarotām juridiskajām personām ir kontrolējoša ietekme, vai citiem publiskiem līdzekļiem (turpmāk — valsts vai pašvaldības līdzekļi), un par finansiālās palīdzības noteikšanu ir atbildīga valsts vai pašvaldības institūcija vai tās pilnvarota juridiskā persona; 2) saņemot finansiālo palīdzību, komercsabiedrība iegūst ekonomiskas priekšrocības, kādas tā nevarētu iegūt tirgus apstākļos vai tad, ja komercdarbības atbalsts netiktu sniegts; 3) finansiālā palīdzība neattiecas uz visām komercsabiedrībām vienādi, bet ir paredzēta komercsabiedrībām atkarībā no to lieluma, darbības veida vai atrašanās vietas, kā ari citiem diferencējošiem kritērijiem vai arī paredzēta tikai konkrētai komercsabiedrībai; 4) finansiālā palīdzība ietekmē tirdzniecību un izkropļo konkurenci Eiropas Savienības iekšējā tirgū.
5. Saskaņā ar Komercdarbības atbalsta kontroles likuma 7.pantukomercdarbības atbalsts var tikt piešķirts kā (...) nodokļu vai sociālās apdrošināšanas obligāto iemaksu jomā veiktie pasākumi.
6. Saskaņā ar Ministru kabineta 2018.gada 21.novembra noteikumiem Nr.715 "Noteikumi par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem” pielikuma Nr.1 prasībām SIA “Upeslīči atpūtai” ir iesniedzis iesniegumu *de minimis* atbalsta saņemšanai, iesniegumā norādīts sistēmā sagatavotās veidlapas identifikācijas Nr.42441.

Ņemot vērā iepriekš minēto, pamatojoties uz Pašvaldību likuma 4.panta pirmās daļas 6. un 12. punktu un 10.panta pirmās daļas 21.punktu, Jelgavas novada pašvaldības 2022.gada 26.janvāra saistošo noteikumu Nr. 4 “Par nekustamā īpašuma nodokļa atvieglojumiem Jelgavas novadā” 18. punktu, Komercdarbības atbalsta kontroles likuma 1.panta otrās daļas 4.punktu un Komercdarbības atbalsta kontroles likuma 5.pantu, ievērojot Ministru kabineta 2018.gada 21.novembra noteikumus Nr.715 “Noteikumi par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem”, Jelgavas novada dome **nolemj**:

1. Ar 2024.gada1.janvāri līdz 2024.gada 31.decembrimSIA “Upeslīči atpūtai”, reģistrācijas Nr. 53601028151, piederošajam nekustamam īpašumam “Upeslīči”, Līvbērzes pagastā, Jelgavas novadā, kadastra nr. 54620100007, ēkām un zemei ar lietošanas veidu “Zem ēkām un pagalmiem”, kopplatībā 0,623 ha, noteikt nekustamā īpašuma nodokļa maksas samazinājumu 90%, **226,90** **EUR *( divi simti divdesmit seši euro un 90 centi)***apmērā kā *de minimis* atbalstu komercdarbībai saskaņā ar Komisijas 2013.gada 18.decembra Regulu (EK) Nr. 1407/2013 par Līguma par Eiropas Savienības darbību 107. un 108.panta piemērošanu *de minimis* atbalstam nosacījumiem un Ministru kabineta 2018.gada 21.novembra noteikumiem Nr.715 “Noteikumi par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem”, komersantam SIA “Upeslīči atpūtai” nosakot nekustamā īpašuma nodokļa 90 % maksas samazinājumu.
2. Noteikt atbildīgo par lēmuma un *de minimis* nosacījumu kontroles izpildi Jelgavas novada pašvaldības Administratīvā departamenta Finanšu nodaļu.

Domes priekšsēdētāja pienākumu izpildītāja I.Vītola

Sagatavoja I. Freimane

Tel. 63072218